CELEX: 31982L0624
Language: et
Date: 1982-07-01 00:00:00
Title: Komisjoni direktiiv, 1. juuli 1982, millega kohandatakse nõukogu direktiivi 76/765/EMÜ (alkoholomeetreid ja alkoholiareomeetreid käsitlevate liikmesriikide õigusaktide ühtlustamise kohta) tehnika arenguga

Avis juridique important

|

31982L0624

Official Journal L 252 , 27/08/1982 P. 0008 - 0009 Finnish special edition: Chapter 13 Volume 12 P. 0110  Spanish special edition: Chapter 13 Volume 12 P. 0256  Swedish special edition: Chapter 13 Volume 12 P. 0110  Portuguese special edition Chapter 13 Volume 12 P. 0256 

KOMISJONI DIREKTIIV,1. juuli 1982,millega kohandatakse nõukogu direktiivi 76/765/EMÜ (alkoholomeetreid ja alkoholiareomeetreid käsitlevate liikmesriikide õigusaktide ühtlustamise kohta) tehnika arenguga(82/624/EMÜ)EUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 26. juuli 1971. aasta direktiivi 71/316/EMÜ liikmesriikide õigusaktide mõõtevahendeid ja metroloogilise kontrolli meetodeid käsitlevate ühissätete ühtlustamise kohta1 (viimati muudetud Kreeka ühinemisaktiga), eriti selle artiklit 17,ning arvestades, etalates direktiivi 76/765/EMÜ2 vastuvõtmisest on alkoholisisalduse määramiseks kasutatavate termomeetrite valdkonnas välja töötatud uusi meetodeid; seda direktiivi tuleks vastavalt muuta;selles direktiivis ettenähtud meetmed on kooskõlas mõõtevahendikaubanduses tehniliste tõkete kõrvaldamist käsitlevate direktiivide tehnika arengule kohandamise komitee seisukohaga,ON VASTU VÕTNUD KÄESOLEVA DIREKTIIVI:Artikkel 1Direktiivi 76/765/EMÜ lisa punkt 9 asendatakse vastavalt käesoleva direktiivi lisale.Artikkel 2Liikmesriigid jõustavad käesoleva direktiivi järgimiseks vajalikud õigus- ja haldusnormid 1. mail 1983. Nad teatavad sellest viivitama komisjonile.Artikkel 3Käesolev direktiiv on adresseeritud liikmesriikidele.Brüssel, 1. juuli 1982Komisjoni nimelkomisjoni liigeKarl-Heinz NARJESLISA9. ALKOHOLISISALDUSE MÄÄRAMISEL KASUTATAVAD TERMOMEETRID9.1. Alkoholisisalduse määramiseks kasutatavas mõõteriistas olevad termomeetridKui alkoholisisalduse määramiseks kasutatav mõõteriist kuulub II või III klassi, võib selles olla elavhõbeda paisumisel klaaskestas põhinev termomeeter.9.1.1. Termomeetri skaalajaotise väärtus peab olema 0,1 või 0,2 või 0,5°C ja sellel ei pea 0°C kohal olema skaalakriipsu.9.1.2. Skaalajaotise lubatav väikseim pikkus on:0,8 mm, kui termomeetri skaalajaotise väärtus on 0,1 või 0,2°C;1,0 mm, kui termomeetri skaalajaotise väärtus on 0,5°C.9.1.3. Kriipsude jämedus ei tohi ületada ühte viiendikku skaalajaotise pikkusest.9.1.4. Lubatud piirviga on: 0,10°C, kui termomeetri skaalajaotise väärtus on 0,1°C; 0,20°C, kui termomeetri skaalajaotise väärtus on 0,2 või 0,5 °C.9.1.5. EMÜ esmataatlusel tuleb mõõteriistas oleva termomeetri viga määrata vähemalt kolmes skaalapunktis.9.2. Termomeetrid, mida ei ole alkoholisisalduse määramiseks kasutatavas mõõteriistas9.2.1. Kui alkoholisisalduse määramiseks kasutatav mõõteriist kuulub I klassi, peab sellega koos kasutatav termomeeter põhinema:- metallide takistuse muutumisel, mis võimaldab määrata etanooli vesilahuse temperatuuri lubatud piirveaga  0,10°C;- või elavhõbeda paisumisel klaaskestas, mille skaalajaotise väärtus on 0,1 või 0,5°C.Elavhõbetermomeetril peab 0°C kohal olema skaalakriips, skaalajaotise pikkus peab olema vähemalt 0,8 mm ja kriipsude jämedus ei tohi ületada ühte viiendikku skaalajaotise pikkusest.Lubatud positiivne või negatiivne piirviga on üks skaalajaotis.9.2.2. Kui alkoholisisalduse määramiseks kasutatav mõõteriist kuulub II või III klassi, peab sellega koos kasutatav termomeeter põhinema elavhõbeda paisumisel klaaskestas.9.2.2.1. Termomeetri skaalajaotise väärtus peab olema 0,1 või 0,2 või 0,5°C. Sellel peab 0°C kohal olema skaalakriips.9.2.2.2. Skaalajaotise lubatav väikseim pikkus on:0,8 mm, kui termomeetri skaalajaotise väärtus on 0,1 või 0,2°C;1,0 mm, kui termomeetri skaalajaotise väärtus on 0,5°C.9.2.2.3. Kriipsude jämedus ei tohi ületada ühte viiendikku skaalajaotise pikkusest.9.2.2.4. Lubatud piirviga on: 0,10°C, kui termomeetri skaalajaotise väärtus on 0,1°C; 0,20°C, kui termomeetri skaalajaotise väärtus on 0,2 või 0,5°C.1 EÜT L 202, 6.9.1971, lk 1.2 EÜT L 262, 27.9.1976, lk 143.